# Ina Boyle

Ina Boyle (Enniskerry, 8 de març de 1889 - Greystones, 10 de març de 1967) fou una compositora irlandesa, la més prolífica i important d'Irlanda abans de 1950. Les seves composicions abasten un ampli ventall de gèneres i inclouen obres corals, de cambra i orquestrals i també òpera, ballet i música vocal. Mentre que diverses obres seves, com ara The Magic Harp ("L'arpa màgica" - 1919), Colin Clout (1921), Gaelic Hymns (1923–24), Glencree (1924-27) i Wildgeese (1942), van rebre reconeixement i es van interpretar repetidament durant la seva vida, la majoria de les seves composicions es mantenen inèdites i mai no s'han interpretat.

## Biografia

Va néixer a Bushey Park, a prop d'Enniskerry, i va rebre lliçons de violí i violoncel quan era nena. Va estudiar contrapunt, harmonia i composició amb Charles Herbert Kitson i George Hewson a Dublín, i per correspondència amb el seu cosí Charles Wood. També va viatjar a Londres periòdicament per rebre lliçons de Ralph Vaughan Williams. A més va estudiar amb Percy Buck, que acabava de ser nomenat professor de música no resident al al Trinity College de Dublin.
A causa del seu aïllament, la música de Boyle poques vegades era interpretada. Tot i això, va continuar component fins a la seva mort. La seva composició L'arpa màgica va rebre un Premi Carnegie, i va guanyar una Menció Olímpica Honorífica el 1948 per a Irlanda amb Lament for Bion, una composició que va lliurar al Comitè Olímpic d'Activitats Culturals. Va morir de càncer a Greystones, comtat de Wicklow, y i els seus papers es troben arxivats a la Biblioteca del Trinity College de Dublín. El Trinity College ha digitalitzat la majoria dels seus manuscrits musicals, i es pot cercar i estudiar en línia.
Un documental sobre la vida i la música d'Ina Boyle titulat "Des de la Foscor", anglès: From the Darknes, fou emès el 12 juny de 2010 per RTÉ lyric fm d'Irlanda. A l'abril i maig de 2013, una exposició a Trinity College va destacar "el viatge simfònic d'Ina Boyle".

## Enregistraments

* L'arpa màgica, interpretada per l'Orquestra Simfònica Bournemouth, Ronald Corp (dir.), a Dutton Epoch CDLX 7276 (CD, 2011).
* Les oques salvatges, interpretada per la Jove Orquestra de la Unió Europea, Laurent Pillot (dir.), a Classical Recording Company CRC 2309 (CD, 2013).

## Referències

* ↑ Julie Anne Sadie, Rhian Samuel. The Norton/Grove dictionary of women composers (en anglès). W.W. Norton, 1994. ISBN 9780393034875.
* ↑ (anglès)Biografia
* ↑ Vaughan Williams, Ralph. Hugh Cobbe. Letters of Ralph Vaughan Williams (en anglès). OUP Oxford, 2010. ISBN 9780191615269.
* ↑ «Contemporary Music Centre, Ireland: Composers» (en anglès).
* ↑ Fuller, Sophie. The Pandora Guide to Women Composers: Britain and the United States (en anglès). Pandora, 1994. ISBN 9780044408970.
* ↑ «"COMPÉTITIONS D'ART"» (pdf) (en francès). Arxivat de l'original el 2012-08-21. [Consulta: 1r febrer 2011].
* ↑ Harry White, Barra Boydell. The Encyclopaedia of Music in Ireland (en anglès). University College Dublin Press, 2013, p. 119-121. ISBN 9781906359782.
* ↑ «"INA BOYLE (1889-1967)"» (en anglès). Arxivat de l'original el 20 d'octubre de 2006.

## Bibliografia

* (anglès)Elizabeth Maconchy: Ina Boyle. An Appreciation with a Select List of Her Music (Dublín: Dolmen Press, 1974).
* (anglès) Sheila Powerscourt: Powerscourt and Ina Boyle, in: S. Powerscourt: Sun too Fast (Londres: Bles, 1974), pàgs. 201-15.
* (alemany) Axel Klein: Die Musik Irlands im 20. Jahrhundert (Hildesheim: Georg Olms Verlag, 1996), pàgs. 174-6, 368-71.
* (anglès) Sonya Keogh: Ina Boyle. A Life and Work (MPhil, University College Cork, 2002).

## Enllaços externs

* Concert per a violí a YouTube